1. Egerland Terézia († 1838) régi nemesi családból származott, lánya házassága révén Zanoletti városbíró családjához tartozott. Vörös márvány síremlékét a régi temető felszámolásakor helyezték át mostani helyére, a családi sírok mellé. Parcella- és sírhelyszám: A 1/36/a

2. Jármay Ármin († 1905) főhadnagyként szolgált az 1848/49-es szabadságharcban. Parcella- és sírhelyszám: A 1/51

3. Dr. Kovács-Sebestény Endre († 1915) a korszerű ipolysági kórház megteremtője. Az első világháború idején hunyt el sebesült katona műtéténél szerzett vérmérgezésben. Parcella- és sírhelyszám: A 1/71

4. Kovács Mihály († 1975) nyugalmazott gyerki esperesplébános haláláig Ipolyságon élt a szüleitől örökölt házban. Parcella- és sírhelyszám: B 4/15

5. Schreiber Aladár († 1926) ipolysági esperesplébános, címzetes bizerei apát. 62 évesen hunyt el. A jelenlegi ipolysági köztemető megnyitásában és a kálvária építésében szerzett érdemeket. Parcella- és sírhelyszám: B 10/8

6. Schreiber Ottó özvegye († 1919), Schreiber Aladárnak, az ipolysági Honti Kálvária megalapítójának édesanyja. Parcella- és sírhelyszám: B 10/7

7. Holczer Ignácz († 1907), a 19. századi első ipolysági téglagyár tulajdonosának családi sírboltja. Parcella- és sírhelyszám: B 13/27

8. Halmay László († 1939) főszolgabíró 1866-tól élt a vármegyében. Parcella- és sírhelyszám: D 13/21 9. Hederváry Antal († 1894) az ipolysági takarékpénztár igazgatója. A város 19. századi fejlesztésében szerzett érdemeket, 1868 és 1894 között élt Ipolyságon. Vele közös sírban nyugszik neje, Trautwein Franciska. Parcella- és sírhelyszám: D 13/28

10. Stéger Imre († 1894) ipolysági esperesplébános sírhelye. Édesapja a kórház igazgató főorvosa volt. Testvére a budapesti Opera énekeseként többször adott jótékonysági koncertet Ipolyságon a város fejlődésének támogatására. Parcella- és sírhelyszám: D 14/3

11. Mártonfalvi Süteö István, Hont vármegye táblabírája, nemesi családból származott. Síremlékének feliratos táblát tartó, szétesett alkotóelemeit Ipolyság város 2020- ban a védett sírok és kultúrtörténeti emlékek bizottságának javaslata alapján újakkal helyettesítette, a táblát felújíttatta. Parcella- és sírhelyszám: D 16/1

12. A Sprintzer család legjelentősebb tagjának Sprintzer József (1863–1935), a megyei börtön igazgatója számított. Parcella- és sírhelyszám: A 1/18

13. A Berkó család Dacsókesziből származott. A báti nemesi előnevet 1903-ban nyerték a királytól. Berkó István előbb gyógyszerészként dolgozott Ipolyságon, később az ipolysági takarékpénztár igazgatói posztját töltötte be. Parcella- és sírhelyszám: A 1/26

14. Baráti Ignác családi kriptája. Baráti Ignác az egyik legjelentősebb ipolysági nagygazda volt. A Jézus Krisztus-medalionnal ellátott, hatalmas, fekete márvány kereszt különösen értékes és jellemző az adott korra. Parcella- és sírhelyszám: B 6/1 (a régi ravatalozó közelében)

15. Letavay Ignác – megyei iktató, tiszteletbeli aljegyző, 1848/49-es huszárőrmester (Pereszlény)

16. Pazsiczký család – egyike a falusi temetőinkben ritka nemesi síremlékeknek (Tesmag).